Този внос вероятно ще подбива цените на промишлеността на Съюза или най-малкото ще окаже силен натиск към понижение под невредоносното равнище на цените на промишлеността на Съюза, както е посочено в съображения 164—169.
 5.5. Заключение относно вероятността за продължаване на съществената вреда
 (209)
 Предвид вероятното навлизане на големи количества китайски внос на дъмпингови цени промишлеността на Съюза ще бъде принудена да намали своето производство или да понижи цените си. Свободният капацитет в КНР е с толкова големи размери, че ако дори малка част от продажбите бъдат пренасочени към Съюза, това би засегнало неблагоприятно промишлеността на Съюза, особено като се има предвид, че китайският износ за други трети държави е показал, че цените за пазара на Съюза могат да бъдат намалени, като така допълнително подбиват цените на промишлеността на Съюза. Намаляването на обемите на производство или на продажните цени от страна на промишлеността на Съюза би довело до по-нататъшно влошаване на нейната рентабилност и на други показатели за резултатите.
 (210)
 Въз основа на гореизложеното може да се направи заключението, че има вероятност за продължаване на съществената вреда, ако срокът на действие на настоящите антидъмпингови мерки изтече.
 6. ИНТЕРЕС НА СЪЮЗА
 (211)
 В съответствие с член 21 от основния регламент Комисията проучи дали запазването на съществуващите антидъмпингови мерки би било в противоречие с интереса на Съюза като цяло. Определянето на интереса на Съюза бе основано на оценка на всички различни засегнати интереси. На всички заинтересовани страни бе предоставена възможност да изразят становището си в съответствие с член 21, параграф 2 от основния регламент.
 6.1. Интерес на промишлеността на Съюза
 (212)
 Както е посочено в съображение 208, състоянието на промишлеността на Съюза вероятно ще претърпи по-нататъшно сериозно влошаване, в случай че се допусне срокът на действие на антидъмпинговите мерки да изтече. Поради това продължаването на срока на действие на мерките би било от полза за промишлеността на Съюза, тъй като производителят от Съюза ще получи възможност да увеличи обемите на своите продажби и пазарния си дял, да подобри рентабилността и икономическото си състояние като цяло.
 (213)
 В противен случай прекратяването на действието на мерките би застрашило сериозно жизнеспособността на промишлеността на Съюза, тъй като вероятно ще настъпи пренасочване на китайския внос към пазара на Съюза на дъмпингови цени и в значителни обеми, което ще доведе до продължаване на съществената вреда за промишлеността на Съюза.
 6.2. Интерес на несвързаните вносители и ползвателите
 (214)
 В искането за преглед с оглед изтичане на срока на действие на мерките заявителят посочи 25 вносители и/или ползватели в Съюза. Всички дружества бяха уведомени за започването на прегледа с оглед изтичане на срока на действие на мерките. Нито един от тях не оказа съдействие при разследването, нито се регистрира като заинтересована страна.
 (215)
 Както е обяснено в съображение 34, сулфаниловата киселина има пет основни области на приложение: оптични избелители, добавки към бетон, оцветители за храни, специализирани багрила и във фармацевтичната промишленост. При предишни разследвания бе установено, че продуктът, предмет на прегледа, представлява незначителен дял от около 1 % от производствените разходи на производителите на фармацевтични продукти и специализирани багрила. Той